فریتز زێرنیکە

فریتز زێرنیکە (بە ئینگلیزی: Frits Zernike) (١٨٨٨–١٩٦٦) فیزیکزانێکی ھۆڵەندی بوو کە خەڵاتی نۆبڵی لە فیزیادا وەرگرت لە ساڵی ١٩٥٣ بۆ داھێنانی مایکرۆسکۆپی (phase contrast) کە بریتییە لە ئامێرێک کە ڕێگە بە لێکۆڵینەوەی پێکھاتەی ناو خانە دەدات بەبێ ئەوەی پێویست بە کون کردنی خانەکە بدات و ببێتە ھۆی لە ناوبردنی.

 ژیاننامە 
زێرنیکە لە شاری ئەمستردام لە دایکبووە لە ھۆڵەندا. باوکی ناوی فرێدریک ئۆگەست زێرنیکەیە و دایکی ناوی ئانژێ دیپەرینکە. باوک و دایکی ھەردووکیان مامۆستای بیرکاری بوون بە تایبەتی باوکی کە حەزی لە فیزیاش زۆر بووە و کاریگەری لەسەر فرتزیش دروست کردووە. فریتز بڕوانامەی لە زانستی کیمیادا ھێناوە بەڵام لەگەڵ ئەوەشدا ھەردوو زانستەکانی بیرکاری و فیزیاشی خوێندووە لە زانکۆی ئەمستردام. لە ساڵی ١٩١٢ خەڵات کرا بۆ کارکردنی لەسەر دیاردەی (Opalescence) لە گازەکاندا. لە ساڵی ١٩١٣ بووە یارمەتیدەری جەیکۆبەس کۆرنەلیۆس کاپتەین لە تاقیگەی گەردوونناسی زانکۆی گرۆنینگەن. لە ساڵی ١٩١٤ بەیەکەوە لەگەڵ سالۆمۆن ئۆرنشتاین ھاوکێشەی (ئۆرنشتاین-زێرنیکە) یان دانا. لە ساڵی ١٩١٥ پلەیەکی تری وەرگرت ھەر لە ھەمان زانکۆ لە بەشی فیزیای بیردۆزیی و ھەروەھا دواتر لە ساڵی ١٩٢٠ دانرا بە پرۆفیسۆرێکی تەواو لە فیزیای بیردۆزییدا.

 بەستەرە دەرەکییەکان 

پۆل:لەدایکبووانی ١٨٨٨
پۆل:مردووانی ١٩٦٦
پۆل:وەرگرانی خەڵاتی نۆبێلی ھۆڵەندی
پۆل:داھێنەرانی ھۆڵەندی
پۆل:فیزیکزانانی ھۆڵەندی
پۆل:وەرگرانی خەڵاتی نۆبێلی فیزیک
پۆل:ئەندامە بیانییەکانی کۆمەڵگای شاھانە